മുതിര്ന്ന മാധ്യമപ്രവര്ത്തകന് കെ.എം.റോയിയുടെ സംസ്കാരം ഇന്ന് കൊച്ചി: മുതിര്ന്ന മാധ്യമപ്രവര്ത്തകന് കെ.എം.റോയ് ഇന്നലെ നിര്യാതനായി. 85 വയസ്സായിരുന്നു. അദ്ദേഹത്തിന്റെ സംസ്കാരം ഇന്ന് നടക്കും. തേവര സെന്റ് ജോസഫ് പള്ളിയില് രാവിലെ 10.30ന് ഔദ്യോഗിക ബഹുമതികളോടെ സംസ്കാരം നടക്കും. ദീര്ഘനാളായി പക്ഷാഘാതത്തെ തുടര്ന്ന് ചികിത്സയിലായിരുന്നു അദ്ദേഹം. കൊച്ചി കടവന്ത്രയിലെ വസതിയില് ഇന്നലെ ഉച്ചകഴിഞ്ഞ് 3.30 ഓടെയായിരുന്നു അന്ത്യം. പത്രപ്രവര്ത്തക യൂണിയന്റെ സ്ഥാപക പ്രസിഡന്റായിരുന്നു അദ്ദേഹം. ദ് ഹിന്ദു എന്ന പത്രത്തിലൂടെയാണ് മാധ്യമപ്രവര്ത്തനം ആരംഭിച്ചത്. പിന്നീട് യുഎന്ഐ, കേരള ഭൂഷണം എന്നീ സ്ഥാപനങ്ങളിലും പ്രവര്ത്തിച്ചു. സംസ്ഥാന സര്ക്കാരിന്റെ സ്വദേശാഭിമാനി പുരസ്കാരം ഉള്പ്പടെ നിരവധി പുരസ്കാരങ്ങള് ലഭിച്ചിട്ടുണ്ട്. ഇന്നലെ അദ്ദേഹത്തിന്റെ വീട്ടില് എത്തി മന്ത്രി എ.കെ ശശീന്ദ്രന്, ഹൈബി ഈഡന് എംപി, എംഎല്എമാര് ഉള്പ്പെടെ നൂറുകണക്കിനാളുകള് ആദരാഞ്ജലി അര്പ്പിച്ചു.The post മുതിര്ന്ന മാധ്യമപ്രവര്ത്തകന് കെ.എം.റോയിയുടെ സംസ്കാരം ഇന്ന് first appeared on MalayalamExpressOnline.